Temeljem članka 26. stavka 1. i 2.  Zakona o predškolskom odgoju i obrazovanju (Narodne novine broj 10/97, 107/07, 94/13, 98/19, 57/22, 101/23), na temelju odluke Upravnog vijeća  Katoličkog dječjeg vrtića  “Eden” Vinkovci, raspisuje se

N A T J E Č A J
za prijem radnika na radno mjesto

ODGOJITELJ/ICA - na neodređeno puno radno vrijeme  (1 izvršitelj/ica)
		       
Uvjeti za radno mjesto su: 

Kandidati trebaju ispunjavati uvjete za odgojitelja sukladno članku 24. i 25. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23), Pravilniku o vrsti stručne spreme stručnih djelatnika, te vrsti i stupnju stručne spreme ostalih djelatnika u dječjim vrtićima (NN 133/97), Pravilniku o unutarnjem ustrojstvu i načinu rada Katoličkog dječjeg vrtića EDEN, Vinkovci te Pravilniku o radu i odredbi članka 4. opisa poslova i radnih zadataka radnih mjesta u KDV Eden, i to kako slijedi:

1. završen preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima, kao i završeni sveučilišni diplomski studij ili specijalistički studij odgovarajuće vrste,
1. završen specijalistički diplomski stručni studij ili integrirani preddiplomski i diplomski studij ili četverogodišnji diplomski stručni studij primarnog obrazovanja-uz uvjet da u roku od dvije godine od dana zasnivanja radnog odnosa stekne kvalifikaciju odgojitelja
1. ispunjavanje uvjeta iz članka 25. Zakona o predškolskom odgoju i obrazovanju,
1. utvrđena zdravstvena sposobnost za obavljanje poslova radnog mjesta. 

Uz prijavu treba priložiti:
- životopis;
- presliku dokaza o  stručnoj spremi;
- elektronički zapis od HZMO;
- dokaz o državljanstvu;
- uvjerenje da se ne vodi kazneni i prekršajni postupak za kaznena i prekršajna djela iz čl. 25. Zakona o predškolskom odgoju i obrazovanju-ne starije od 30 dana;
- potvrdu Centra za socijalnu skrb da nije izrečena mjera za zaštitu dobrobiti djeteta sukladno Obiteljskom zakonu-ne starije od 30 dana;


Na natječaj se mogu javiti osobe oba spola.

Osobe koje prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti u skladu sa čl. 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23) dužni su uz prijavu priložiti i sve dokaze dostupne na poveznici Ministarstva hrvatskih branitelja

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf 

Kandidati koji se pozivaju na pravo prednosti u skladu sa čl. 9. Zakona o profiesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) dužni su priložiti dokaz o utvrđenom statusu osobe s invaliditetom te dokaz iz kojeg je vidljivo na koji način je prestao radni odnos kod posljenjeg poslodavca.

Kandidati koji se pozivaju na pravo prednosti prema Zakonu o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19) dužni su priložiti rješenje ili potvrdu o priznatom pravu te dokaz o načinu prestanka radnog odnosa kod posljednjeg poslodavca.
Osobe koje ostvaruju pravo prednosti sukladno Zakonu o civilnim stradalnicima iz Domovinskog rata (NN 84/21) dužne su priložiti odgovarajuće dokaze o ispunjavanju uvjeta

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf 


Vlastoručno potpisane prijave s dokazima o ispunjavanju uvjeta dostaviti isključivo osobno u zatvorenoj kuverti u roku osam (8) dana od dana objave natječaja na adresu:

Katolički dječji vrtić „Eden“
Školska 35
32100 Vinkovci
“Natječaj za radno mjesto - odgojitelj/ica-neodređeno ” 

Nepotpune i/ili nepravovremene prijave neće se razmatrati.

Kandidati obavezno moraju navesti e-mail adresu jer će se putem e-maila obavijestiti o datumu, vremenu, mjestu i načinu procjene odnosno testiranja, 
Prijavom na natječaj kandidati su suglasni da Katolički dječji vrtić „Eden“ može prikupljati, koristiti i obrađivati podatke u svrhu provedbe natječajnog postupka u skladu s odredbama Opće uredbe o zaštiti podataka i Zakona o provedbi Opće uredbe o zaštiti podataka.


Natječaj traje od 23.7.2026. do 31.7.2026. godine.


Poslodavac: 			Katolički dječji vrtić “Eden”
Kontakt: pismena zamolba:	Školska 35, 32100 Vinkovci 

